Hannene er middelsstore, slanke, mørke rødvinger. Antennene er kamformede, rundt halvparten så lange som kroppen. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er utvidet bakover (litt pæreformede). Beina er mørke, ganske korte. Hunnene er foreløpig ukjente, men man antar at de er larvelignende (neoteniske).